પાલનપુર નજીક તિર્થધામ બાલારામ આવેલું છે. જ્યાં શ્રાવણમાસમાં મોટી સંખ્યામાં ભાવિક ભકતો દર્શનાર્થે આવે છે. મંદિર નજીક આવેલી નદીમાં ચોમાસા દરમિયાન પાણી વહેતું હોય છે. આ નદીમાં સિંચાઇ વિભાગ દ્વારા રૂપિયા એક કરોડના ખર્ચે ચેક ડેમ બનાવવામાં આવનાર છે. જોકે, ચેકડેમ મંદિરથી નીચેના ભાગે બનાવવા માટે અગાઉ ચિત્રાસણી ગ્રામપંચાયત દ્વારા ઠરાવ કરવામાં આવ્યો હતો. જેનાથી ભવિષ્યમાં ભારે વરસાદ થાય તો મંદિર ડુબમાં જાય તેમજ મંદિર પરિસરમાં પણ પાણી ભરાઇ જવાની ભિતી રહેલી છે. જેથી આ ચેકડેમ મંદિરથી ઉપરની બાજુએ ધારમાતાના મંદિર પાસે બનાવવામાં આવે તે માટે ચિત્રાસણી ગ્રામપંચાયત દ્વારા ઠરાવ કરવામાં આવ્યો છે.